Приложение № 5 към **чл. 4, ал. 1** (ДВ, бр. 67 от 2019 г., в сила от 28.08.2019 г.)

**ДО**

**ДИРЕКТОРА НА**

**РИОСВ ВАРНА**

 **У В Е Д О М Л Е Н И Е**

**за инвестиционно предложение**

От: НИКОЛАЙ ДОБРЕВ АНГЕЛОВ

 *(име, адрес на възложителя)*

 гр. Балчик, пл. „21 септември“ № 6, БУЛСТАТ 000852544

 *(седалище, булстат)*

Пощенски адрес за кореспонденция: гр. Балчик, пл. „21 септември“ № 6,

Телефон, факс и e-mail: тел. 0579/72070, факс 0579874117, e-mail: mayor@balchik.bg

Управител или изпълнителен директор на фирмата-възложител:

КМЕТ НА ОБЩИНА БАЛЧИК

Лице за контакти: Димитрин Димитров

Адрес за кореспонденция: гр. Балчик, пл. „21- септември“ № 6,

Телефон за връзка: 0895554009

**УВАЖАЕМА ГОСПОЖО ДИРЕКТОР,**

Уведомяваме Ви, че **Община Балчик** има следното предложение:

1. **Характеристика на инвестиционното предложение:**

„Рехабилитация на част от водопроводната мрежа на с. Кранево, община Балчик“

* По ул. „Дунав“ - от О.Т.40 до О.Т. 34 – второстепенен водопроводен клон с дължина 721 м. и DN 90ПЕ;
* По ул.“Приморска“ - от О.Т.34 до О.Т. 16 – второстепенен водопроводен клон с дължина 340 м и DN 90;

Основание и цел на проекта:

Настоящият проект за реконструкция на част от вътрешната водопроводна мрежа на с. Кранево е разработен съгласно одобрено задание за проучвателни и проектни работи от Кмета на Община Балчик

 Село Кранево е населено място, разположено на Черноморското крайбрежие със самостоятелно водоснабдяване от сондаж, три кладенеца и помпена станция. Селото е със 100% изграденост на канализационна мрежа, включена към ПСОВ на КК „Албена“.

 Районът на помпената станция се намира западно от крайната застроена ивица на с. Кранево.

 Възложена е разработка на проект за рехабилитация на водопроводната мрежа, със сградните водопроводни отклонения по улица „Дунав“ и ул. „Приморска” в следните участъци:

* По ул. „Дунав“ - от О.Т.40 до О.Т. 34 – второстепенен водопроводен клон с дължина 721 м. и DN 90ПЕ;
* По ул.“Приморска“ - от О.Т.34 до О.Т. 16 – второстепенен водопроводен клон с дължина 340 м и DN 90;

Предвижда се прехвърляне на всички съществуващи сградни водопроводни отклонения към новата водопроводна мрежа и реконструкция на същите до уличната регулационната линия.

Присъединяване на съществуващите второстепенните водопроводни клонове към реконструираните клонове в кръстовищата с ул. "Дунав“ и ул. „Приморска“, като присъединяването ще се изнесе извън обхвата на улиците.

.

1. **Съществуващо положение.
2.1. Обща част – местоположение**

 **2.1.1** На улични и тротоарни настилки на ул. „Дунав“, с. Кранево, общ. Балчик с дължина от около 730 метра.

* + 1. На улични и тротоарни настилки на ул. „Приморска“, с. Кранево, общ. Балчик с дължина от около 397 метра.
		2. На улични и тротоарни настилки на ул.“Черно море“ в с. Оброчище, общ. Балчик - участък начало кръстовище с  път Е87 до кръстовище с ул.“Средна гора“ с дължина от 502.74 м**.**
		3. На улични и тротоарни настилки на ул.“Средна гора“ с. Оброчище, общ. Балчик - участък начало кръстовище с ул.“Черно море“ през центъра до кръстовище с път II-71, Батово-Оброчище с дължина 594.26 м

**3. ПРОЕКТНО РЕШЕНИЕ**

Водопроводната мрежа се изгражда на територията на водоснабдявания обект в съответствие с одобрения застроително регулационен план на селото.

Село Кранево е населено място от IV категория. Съгласно Чл.4 (1) т.2 – според степента на обезпеченост – водоснабдителната система на това населено място е II категория. Обезпечеността на необходимото средно денонощно водно количество за II категория е 90% съгласно Чл.6 на “Норми за проектиране на водоснабдителни системи”.

Съгласно Чл. 139 т.(1) от Наредба №2 за проектиране, изграждане и експлоатация на водоснабдителни системи, минималния диаметър на тръбите на водопроводната мрежа за такова населено място е Ф 80mm (PEHD DN90). Предвиждам новата водопроводна мрежа да се изпълни с тръби от полиетилен висока плътност (PEHD), подходящи за подаване на питейна вода под налягане с диаметър Ф90.

Предвиждам монтаж на временен водопровод за водоснабдяване на абонатите по време на изпълнение на уличния водопровод на участъци от по 150- 200 метра. Целта е по време на строителството населението да не остава без захранване с питейна вода.

При изпълнението да се спазва минимално светло хоризонтално разстояние между останалите комуникации по улиците съгласно Наредба №8. Изкопните и монтажните работи за новите водопроводи трябва да се извършват много внимателно. В хоризонталните чупки на водопроводите са предвидени бетонови блокове, които поемат статичните и динамичните усилия от водното налягане в тръбите.

В настоящият проект, са представени: ситуации с данни и монтажен план на водопроводната мрежа със сградните водопроводни отклонения; надлъжни профили; напречен профил и детайли.

За водопровода е направена и приложена подробна количествена сметка.

  **5. Природни ресурси, предвидени за използване по време на строителството и експлоатацията:**

През строителния период ще се използва трошен камък, асфалт, бетон и вода.

През периода на експлоатацията основно ще се натовари почвата и геоложката основа.

 **6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води;**

 Не се очакват вещества, които да са опасни при контакт с води.

**7. Очаквани общи емисии на вредни вещества във въздуха по замърсители:**

 Емисии на вредни вещества в атмосферния въздух ще се образуват единствено в резултат от движението на МПС при строителството. Това няма да повлияе на общия фон.

**8. Отпадъци, които се очаква да се генерират, и предвиждания за тяхното третиране:**

С обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.).

 **9. Отпадъчни води (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект /водоплътна изгребна яма и др.):**

 Отпадъчните води няма да се формират. За работниците ще се поставят „сухи“ тоалетни.

**10. Опасни химични вещества, които се очаква да бъдат налични на площадката на предприятието/съоръжението (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях):**

Не касае обекти с висок и нисък рисков потенциал, съгласно чл. 99б ЗООС.

І. Моля да ни информирате за необходимите действия, които трябва да предприемем, по реда на глава шеста ЗООС и чл. 31 от ЗБР.

ІІ. Друга информация (не е задължително за попълване) – Няма.

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви): Не е приложимо

Прилагам:

1. Обяснителна записка - 1 бр. на електронен и хартиен носител;
2. Инвестиционен проект – 1 бр. на електронен и хартиен носител;
3. Карти – 1 бр. на електронен и хартиен носител.

0 Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

0 Желая писмото за определяне на необходимите действия да бъде получено чрез лицензиран пощенски оператор.

Дата: 23.03.2023 г. Уведомител: ……………………